બિનપિયત ઘઉંની ખેતી જમીનમાં સંગ્રહિત ભેજ આધારિત થાય છે. આ ઘઉંના દાણા કઠણ અને ભરાવદાર તથા તેમાં પ્રોટીનના ટકા વધુ હોવાથી ઊંચા ભાવ મળે છે. ગુજરાતમાં મુખ્યત્વે અમદાવાદ જિલ્લાના ધોળકા, ધંધુકા, બાવળા, બોટાદ જિલ્લાના રાણપુર અને બરવાળા, સુરેન્દ્રનગર જિલ્લાના લીંબડી, પાટણ જિલ્લાના સમી અને હારીજ, ખેડા જિલ્લાના માતર, આણંદ જિલ્લાના તારાપુર અને ખંભાત, ભરૂચ જિલ્લાના ભરૂચ, અને વાગરા, ભાવનગર જિલ્લાના ભાવનગર અને વલ્લભીપુર વિસ્તારમાં બિનપિયત ઘઉંનું વાવેતર થાય છે.